Publication: Magyar Közlöny
Issue: MK-2003-139 (Year: 2003, Number: 139)
Era: 1990-2004
Section: 1. § A felnõttképzésrõl szóló 2001. évi CI. törvény
Paragraph Index: 404

a) a gazdasági környezet javítására irányuló lépések, melyek a szegénység felszámolását célozzák: (i) a jövedelmek és a munkalehetõségek növelése, különösen a közösség legszegényebb tagjai számára: — a növényi és haszonállat termékek piacának fejlesztésével, — a helyi szükségleteknek megfelelõ pénzügyi eszközök megteremtésével, — szorgalmazva a sokféleséget a mezõgazdaságban és a mezõgazdasági vállalkozások létesítésében, és — a mezõgazdasággal kapcsolatos vagy a nem mezõgazdasági típusú gazdasági tevékenységek fejlesztésével, (ii) a rurális gazdaságok hosszú távú kilátásainak javítása — a termelési beruházás és a termelõeszközök hozzáférhetõségének ösztönzésével, és — ár- és adópolitikával, továbbá a növekedést elõsegítõ kereskedelmi gyakorlattal, (iii) olyan népesség és migrációs politika meghatározása és alkalmazása, amely csökkenti a föld lakosság általi terhelését, és (iv) szárazságtûrõ mezõgazdasági növények termesztésének és a száraz talajokra kidolgozott integrált mezõgazdasági termelõ rendszerek alkalmazásának támogatása az élelmezés-biztonság érdekében;

Source: https://magyarkozlony.hu/hivatalos-lapok/061a30545c7cddbe64e2fa5e5f90ee83b6ccee1a/dokumentumok/c54456d51224d88adaf7bf9d8b0a37f8f73fa0f8/letoltes